stanford-oval/wikipedia huggingface dataset:
Gooba
הערות שוליים

↑  6ix9ine, טרייף-דרו, ג'אני קלארק, פיידיי
↑  Untitled Album, 6ix9ine (באנגלית)
↑  Jazz Monroe, Tekashi 6ix9ine Arrested on Federal Crime Charges, Faces Potential Life Sentence, Pitchfork (באנגלית)
↑  Watkins, Ali; Weiser, Benjamin (2019-12-18). "Tekashi69 Sentenced to 2 Years After Testifying Against Nine Trey Gang". The New York Times (באנגלית אמריקאית). ISSN 0362-4331. נבדק ב-2020-06-15.
↑  Brendan Klinkenberg, Brendan Klinkenberg, How Tekashi 6ix9ine Got Released Early, Rolling Stone, ‏2020-04-03 (באנגלית)
↑  6ix9ine Announces New Single With Billboard in Times Square, Complex (באנגלית)
↑  Tekashi 6ix9ine Releases First Post-Prison Song, Rolling Stone, ‏2020-05-08
↑  Zoe Haylock, Tekashi 6ix9ine Drops First Postprison Single, God Help Us, Vulture, ‏2020-05-08 (באנגלית)
↑  Report: 6ix9ine's 'GOOBA' Breaks 24-Hour YouTube Viewership Record For Hip-Hop Video, Headline Planet, ‏2020-05-09 (באנגלית)
↑  "Tekashi 6ix9ine Breaks Records On YouTube And Instagram In Comeback". The Blast (באנגלית אמריקאית). 2020-05-11. נבדק ב-2020-06-15.
↑  Tekashi 6ix9ine’s ‘GOOBA’ breaks YouTube record for biggest 24-hour debut in hip-hop, NME Music News, Reviews, Videos, Galleries, Tickets and Blogs | NME.COM, ‏2020-05-10 (באנגלית)
↑   6IX9INE- GOOBA (Official Music Video), סרטון  באתר יוטיוב (אורך: 2:28)
↑  Ariana Grande, Justin Bieber respond to Tekashi 6ix9ine's claim they stole top chart spot, NBC News (באנגלית)
↑  6ix9ine Doubles Down on Billboard Cheating Claims, Ariana Grande and Justin Bieber Respond, Complex (באנגלית)
↑  Madison Bloom, Billboard Responds to Tekashi 6ix9ine’s Corruption Claim After New Song Debuts at No. 3, Pitchfork (באנגלית)
↑  Billboard's Hot 100 Calculations in This Week's Race for No. 1, Billboard, ‏2020-05-18
↑  Spotify Charts, www.spotifycharts.com
↑  Gold & Platinum, RIAA (באנגלית)
| --- | --- |
בקרת זהויות :  MusicBrainz release group: 642f6539-2925-467b-87d8-59b6947ebf39
Marlborough: His Life and Times

| --- | --- |

עטיפת הכרך הראשון
 מידע כללי
 מאת:  וינסטון צ'רצ'יל
 שפת המקור:  אנגלית
 סוגה:  ביוגרפיה
 הוצאה
 תאריך הוצאה:  1933–1938
 הוצאה בעברית
 תרגום:  לא תורגם
 מהדורות נוספות
 מספר כרכים:  4
Marlborough: His Life and Times (תרגום חופשי: מרלבורו: חייו ותקופתו) היא ביוגרפיה שנכתבה על ידי וינסטון צ'רצ'יל על ג'ון צ'רצ'יל, הדוכס הראשון ממרלבורו, אחד מאבותיו הקדומים.
תוכן

הספר מורכב מארבעה כרכים, שהראשון מביניהם הופיע באוקטובר 1933 והכיל 557 עמודים עם 200,000 מילים. הכרכים הבאים יצאו לאור ב-1934, ב-1936 וב-1938. המו"ל היה ג'ורג' ג' הארפ, שב-1929 הסכים לשלם מקדמה בגובה 10,000 לירות שטרלינג עבור זכויות ההוצאה, וגבר על ההצעה שקיבל צ'רצ'יל מהמו"ל הקבוע שלו, ת'ורנטון באטרוורת'. המו"ל האמריקני, סקריבנר, שילם מקדמה בגובה 5,000 לירות שטרלינג עבור זכויות ההוצאה לאור בארצות הברית. צ'רצ'יל היו אמור לכתוב בסך הכל 180,000 עד 250,000 מילים, ולחלקן בין שני כרכים לכל היותר. הכרך הראשון נמכר בסך הכל ב-17,000 עותקים, השני ב-15,000 עותקים והשלישי והרביעי ב-10,000 עותקים.
צ'רצ'יל הגה את רעיון כתיבת הספר ב-1929, לאחר תבוסת השמרנים בבחירות הכלליות, שמשמעותה הייתה הפסקת כהונתו כשר, כך שהיה לו זמן פנוי והוא לא נהנה יותר מהמשכורת הממשלתית. צעדו הראשון בהכנת הספר היה העסקתו של מוריס אשלי במשרה חלקית, תמורת שכר שנתי של 300 לירות שטרלינג, על מנת לבצע את המחקר על מרלבורו. ב-1939 יצאה לאור ביוגרפיה על מרלבורו שנכתבה על ידי אשלי. צ'רצ'יל, ביחד עם עוזרים אחרים, עבד על ופרסם מספר ספרי היסטוריה אחרים בזמן שהעבודה על מרלבורו התקדמה. הוא החל להתמקד בכתיבה על מרלבורו לאחר חג הפסחא של 1932, בעקבות לחץ מהמו"ל שלו. הטיוטה הראשונית הועבר לאדוארד מארש, שהיה מזכירו הפרטי בתקופת כהונתו כשר, עם הוראה לבדוק היטב חזרות על הטקסט, קטעים לא מעניינים ומשפטים המנוסחים באופן לא טוב. הוא כתב למעלה מ-300 מכתבים, בהם ביקש מידע או דעה אודות ההתקדמות של עבודתו.
במבוא לכרך הראשון כתב צ'רצ'יל כי "תקוותי היא לקרוא בחזרה את הצל הגדול הזה מהעבר, ולא רק לשקע אותו בתלבושתו הטקסית המלאה, אלא להפוך אותו לחי ואינטימי עבור עיניים מודרניות".
רוי ג'נקינס כלל ביקורת על הספר בביוגרפיה שחיבר על צ'רצ'יל. הוא תיאר את הספר כ"תגלית" עבור מישהו "שאינו בקיא בשלהי תקופת בית סטיוארט" כמוהו. הוא טען כי הפרק הראשון הוא למעשה תיאור יבש של אבותיו של מרלבורו, אך שאר הפרקים מתארים באופן חי את הרסטורציה באנגליה ואת אירופה בתקופת צ'ארלס השני. צ'רצ'יל רצה לתקן את הרושם השלילי של מרלבורו שנוצר על ידי תומאס בבינגטון מקאולי 100 שנים קודם לכן בספר ההיסטוריה שלו על אותה תקופה, בו מתח ביקורת על מרלבורו כיוון שהעביר את נאמנותו מצ'ארלס השני לויליאם מאוראנז', ומאוחר יותר היה בקשר עם ג'יימס השני שהיה בגלות. אולם, גם ג'נקינס מעיר על נטייה דומה עבור צ'רצ'יל שביקר את לואי הארבעה-עשר.
צ'רצ'יל היה ספקן באשר לטענה שבגיל 17 או 18 מרלבורו היה המאהב של פילגש המלך, אך הסכים כי הוא אכן עשה זאת בגיל 27. אולם, ב-1675 הוא פגש את שרה ג'נינגס בת ה-15, עמה התחתן וחי עד סוף ימיהם. שניהם היו ממעמד חברתי גבוה, אך לא בעלי אמצעים כספיים מרובים. צ'רצ'יל ראה בכך דמיון בין מרלבורו לבינו.
לקריאה נוספת

רוי ג'נקינס, Churchill, מקמילן, 2001 (ISBN 0-333-78290-9)
הערות שוליים

↑  ג'נקינס, עמוד 454
↑  ג'נקינס, עמוד 450
↑  ג'נקינס, עמודים 450 - 454
C Shell

C Shell (גם csh) היא מעטפת פקודה עם ממשק טקסטואלי למערכות יוניקס ומערכות דמויות יוניקס (כגון הפצות לינוקס למיניהן), אשר פותחה בסוף שנות השבעים על ידי ביל ג'וי, אז סטודנט באוניברסיטת ברקלי כחלק מפרויקט BSD.
מעטפת הפקודה מאפשרת למשתמש לכתוב פקודות ולבצע פעולות פשוטות במחשב, כולל בקרות זרימה ושימוש במשתנים. הפקודות, כמו בכל שפת סקריפטים, עוברות הידור בזמן ריצה.
ניתן לכתוב את הפקודות בקבצים הנקראים סקריפטים, ולהשתמש בהם באופן דומה לשימוש בקובצי הרצה רגילים, כולל העברת פרמטרים ותכונות נוספות (כגון שימוש בpipelines ותווי ג'וקר) הנתמכות על ידי כל המעטפות של סביבת יוניקס.
C shell היא שיכתוב של מעטפת קודמת בשם Bourne Shell שנכתבה בשפת אסמבלי, לעומת שפת C בה נכתבה C shell. בנוסף לשכתוב המעטפת, C Shell יציבה יותר ומכילה מספר פקודות נוספות ותכונות כמו כינויים (aliases) והיסטוריית פקודות.
התחביר של C Shell דומה לזה של שפת התכנות C.
כיום השימוש C Shell נעשה לרוב דרך מעטפת הפקודה הקרויה tcsh (קיצור של Tenex C Shell), שהיא שיפור של csh הכולל תכונות חדשות נוספות כגון השלמת שמות קבצים, עריכת שורת הפקודה ועוד (אלה נלקחו משפת Tenex, ומכאן התוספת של האות t). ל-tcsh תאימות-לאחור מלאה עם C shell.
קיימות מעטפות פקודה חדשות יותר, כגון bash, להן יתרונות רבים על פני C shell, אולם השימוש ב־C shell עדיין נפוץ.
תחביר ובקרות זרימה

ל-C Shell יש מבנה מעטפת פקודה אופייני ליוניקס: כל שורת פקודה (או שורה בקובץ הסקריפט) מתורגמת כפקודה נפרדת לביצוע, וקו נטוי שמאלי ( \ ) מסמן שסט הפקודות ממשיך בשורה חדשה. התחביר של השפה הוגדר בצורה דומה לשפת C על מנת לקיים עקביות עם סביבת העבודה של המעטפת, יוניקס, שנכתבה רובה ככולה בשפת C, ומטעמי נוחות.
השפה תומכת בלולאות while ו-for each, פקודות תנאי, ומבני בקרה switch.
תחביר ובקרות זרימה > משתנים

בשפה ניתן להצהיר על משתנים על ידי כתיבת הפקודה:
set var=x
כאשר במקום var ייכתב שם חוקי כלשהו, ובמקום X ניתן לכתוב כל רצף של תווים.
מערכת הטיפוסים ב-C shell היא חלשה: כל משתנה הוא מחרוזת, כאשר ניתן להתייחס אליו כאל מספר בהתאם לצורך, ובמגבלות מסוימות.
מרגע שהוגדר משתנה הוא מוכר במעטפת עד שמתרחש אחד מהבאים:
מוגדר משתנה בשם זהה.
מסתיימת הרצת הסביבה הנוכחית (למשל כאשר מסתיים סקריפט שבתחילתו מוגדר כי הוא יוצר סביבה חדשה).
מתבצעת פקודת unset var, שזה תפקידה.
בניגוד לשפת C, על מנת להתייחס לתוכן של משתנה יש להקדים לשמו את התו $. לדוגמה var$.
השפה תומכת גם ברשימות פשוטות, שהן למעשה מערך של מחרוזות, ומאפשרת לגשת לאיבר ברשימה בצורה דומה לגישה אל איבר במערך. על מנת לבצע השמה של רשימה אל משתנה יש להקיף את הערכים הדרושים בסוגריים. ניתן לגשת למספר איברים ברשימה על ידי כתיבת טווח בתוך סוגריים מרובעים; לדוגמה, אם הגדרנו (set a = (w x y z, אזי
$a[1-3] = w x y
$a[-2] = w x
$a[2-] = x y z
השפה לא תומכת ברשימה מקוננת (כלומר רשימה של רשימות). ניתן להתייחס למשתנה פשוט כאל רשימה באורך 1.
בניגוד בולט לשפת C, מספור האיברים ברשימה מתחיל מהמספר 1 ולא 0.

הביטוי list#$ מחזיר את מספר האיברים ברשימה list.
ביטויים אריתמטיים

השפה תומכת בביטויים אריתמטיים פשוטים, ובכל אופרטור אריתמטי שקיים בשפת C: =+, ++ (לאחר משתנה בלבד), =*, וכו'.
שורה שמכילה ביטוי אריתמטי צריכה להתחיל בתו '@'. לדוגמה, לאחר ביצוע הפקודות
ערכו של המשתנה i יהיה 2.
קבוצות

בביצוע פקודה בה מופיע ביטוי מהצורה {a,b,c} הביטוי יחושב כאילו נכתב כל אחד מהפריטים שבו. לדוגמה:
| פלט | פקודה |
| --- | --- |
11 10 01 00: {echo {0,1}{0,1
she sells sea shells by the sea shore: {echo s{he,e{lls,a},hells} by the s{ea,hore
TCSH

אחת הגרסאות הנפוצות של CSH היא TCSH, או Tenex C Shell. מקור שמה הוא במערכת הפעלה אקדמית בשם Tenex אשר פותחה בשנות השישים של המאה העשרים. היא הייתה השראה לכמה מהשיפורים הקטנים שב-TCSH לעומת C Shell המקורי מ-BSD.
הערות שוליים

↑  ה־T שב־TCSH, מתוך התיעוד של TCSH
Machine Head (אלבום)

Machine Head (ראש מכונה) הוא אלבומה השישי של להקת הרוק הבריטית דיפ פרפל שיצא לאור במרץ 1972. זהו האלבום השלישי שהקליטו חברי ההרכב הקלאסי של הלהקה.
Machine Head נחשב לאחד מהאלבומים החשובים והמשפיעים ביותר בז'אנר הרוק הכבד והוא כולל קטעי הבי מטאל חדשניים שהמשיכו את פיתוח הז'אנר שדיפ פרפל היו שותפים להולדתו בשני אלבומיהם הקודמים. כמו כן, האלבום הוא המצליח ביותר של הלהקה מבחינה מסחרית.
הקלטות

הקלטות האלבום תוכננו להתבצע בדצמבר 1971 באולם הקזינו שבעיר מונטרה שבשווייץ ב"אולפן הנייד" של להקת הרולינג סטונז. התוכנית נדחתה כשהסולן איאן גילן נדבק בדלקת כבד שמנעה ממנו להשתתף בהקלטות. לאחר שנח והחלים, נסעה הלהקה לשווייץ, צמודים לתוכנית המקורית, כשבכוונתם להשתמש בקזינו במונטרה.
כשהגיעו חברי הלהקה לקזינו, המקום היה מלא בקהל שהגיע להופעתו של פרנק זאפה, שם הופיע עם להקתו "The Mothers of Invention". בעת ההופעה, ירה אלמוני מהקהל באקדח נורים לעבר התקרה, וגרם לשרפת המקום עד היסוד. חברי הלהקה, שנמלטו מהמקום למלונם, צפו מחלון חדרם בעשן השרפה שריחף מעל פני אגם ז'נבה שעל גדותיו בנויה העיר. המחזה עורר בהם השראה, והביא לכתיבת השיר Smoke on the Water, שהתפרסם ביותר לאחר מכן.
הלהקה נותרה ללא אולפן הקלטות כשברשותם ציוד טכני יקר, ואולצה לתור אחר מקום אחר שיתאים להקלטה. מספר רעיונות הועלו, ביניהם תיאטרון מקומי, אך זעמם של השכנים על הרעש שיצרה הלהקה, אילץ אותם לעזוב את המקום. לאחר כשבוע של חיפושים, אחד מחברי הלהקה העלה רעיון להקליט את האלבום בחדר המדרגות של מלון "Grand Hotel" בעיר. הם שמו לב לצליל המיוחד שנוצר כתוצאה מההקלטה במקום, והחליטו להקליט שם את האלבום כולו.
הצלחה וביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Allmusic: 
Sputnikmusic: 
Ultimate Guitar Archive: 
מבחינה מסחרית, "Machine Head" נחשב לאלבומה המצליח ביותר של הלהקה אי פעם. האלבום הגיע למקום הראשון במצעד הבריטי, שם בילה 24 שבועות, ובמצעד בילבורד 200 הגיע האלבום למקום השביעי. בארצות הברית בלבד נמכר האלבום בכשני מיליון עותקים וקיבל פלטיניום כפול.
במשך השנים, קנה האלבום את פרסומו כאחד מהאלבומים החשובים והמשפיעים ביותר ברוק הכבד, וככזה שתרומתו להתפתחות ההבי מטאל איננה מוטלת בספק, ורבים משיריו נחשבים עד היום לקלסיקות רוק כבד.
מבקר המוזיקה של מגזין רולינג סטון, לסטר בנגס, שיבח את האלבום וכתב: "בין שתי הקלסיקות Highway Star ו-Space Truckin' לא טמון דבר מלבד מוזיקה טובה ובועטת". מגזין Allmusic כינה את האלבום "אחד מהאלבומים החיוניים ביותר ברוק הכבד בכל הזמנים". מגזין "Kerrang!" דירג את האלבום במקום ה-35 ברשימת "100 אלבומי המטאל הטובים בכל הזמנים". בשנת 2006 דירג מגזין "Classic Rock" את האלבום במקום 26 ברשימת "100 אלבומי הרוק הבריטיים הטובים בכל הזמנים". אוזי אוסבורן בחר באלבום כאחד מעשרת האלבומים האהובים עליו ביותר.
השפעות באלבום

מלבד בסיס האלבום המורכב מרוק כבד והבי מטאל, מכיל האלבום השפעות של בלוז ומוזיקה קלאסית. השיר "Highway Star" נכתב בהשראת המלחין הגרמני יוהאן סבסטיאן באך, וכולל סולו גיטרה מהיר וממושך בידי ריצ'י בלקמור. הסולו מפורסם ביותר, ומהווה ציון דרך בתולדות הרוק הכבד. השיר "Lazy" הוא יצירה מורכבת בת שבע דקות, שנפתחת בדקותיה הראשונות בסולו אורגן אלמותי, בד בבד עם נגינת הגיטרה האמוציונליות על רקע קלידיו הווירטואוזים של ג'ון לורד. בשיר Pictures of Home נשמעות השפעות ניכרות של בלוז. את הריף לשיר Maybe I'm a Leo כתב רוג'ר גלובר לאחר ששמע את שירו של ג'ון לנון "?How Do You Sleep".
Smoke on the Water הוא השיר המפורסם ביותר של הלהקה, שהפך עם השנים לקלסיקת רוק ולאחד משירי הרוק המפורסמים ביותר. הוא ידוע בזכות ריף הגיטרה הקליט שלו, והסיפור שמאחורי מילותיו.
רשימת השירים

כל השירים נכתבו על ידי איאן גילן, ריצ'י בלקמור, רוג'ר גלובר, ג'ון לורד ואיאן פייס.
| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Highway Star  | 6:05 |  |  |  |  |  |  |  |
| 2. | Maybe I'm a Leo  | 4:51 |  |  |  |  |  |  |  |
| 3. | Pictures of Home  | 5:03 |  |  |  |  |  |  |  |
| 4. | Never Before  | 3:56 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 5. | Smoke on the Water  | 5:40 |  |  |  |  |  |  |  |
| 6. | Lazy  | 7:19 |  |  |  |  |  |  |  |
| 7. | Space Truckin'  | 4:31 |  |  |  |  |  |  |  |
| B-side של השיר "Never Before">  יצא במהדורת ה-DVD-Audio בשנת 2001.מס' | B-side של השיר "Never Before">  יצא במהדורת ה-DVD-Audio בשנת 2001.שם | B-side של השיר "Never Before">  יצא במהדורת ה-DVD-Audio בשנת 2001.משך | B-side של השיר "Never Before">  יצא במהדורת ה-DVD-Audio בשנת 2001. | B-side של השיר "Never Before">  יצא במהדורת ה-DVD-Audio בשנת 2001. | B-side של השיר "Never Before">  יצא במהדורת ה-DVD-Audio בשנת 2001. | B-side של השיר "Never Before">  יצא במהדורת ה-DVD-Audio בשנת 2001. | B-side של השיר "Never Before">  יצא במהדורת ה-DVD-Audio בשנת 2001. | B-side של השיר "Never Before">  יצא במהדורת ה-DVD-Audio בשנת 2001. | B-side של השיר "Never Before">  יצא במהדורת ה-DVD-Audio בשנת 2001. |
| --- | --- | --- | --- | --- | --- | --- | --- | --- | --- |
| 8. | When a Blind Man Cries  | 3:32 |  |  |  |  |  |  |  |
מבצעים

איאן גילן - שירה, מפוחית פה,
ריצ'י בלקמור - גיטרה
רוג'ר גלובר - גיטרה בס
ג'ון לורד - קלידים
איאן פייס - תופים, כלי הקשה
הערות שוליים

↑  ביקורת וסיקור על האלבום, באתר Allmusic
↑  דף האלבום, באתר Sputnikmusic
↑  שקלול ציוני האלבום, באתר Ultimate Guitar Archive
↑  נתונים על אלבומי "דיפ פרפל", באתר הרשמי של חברת המצעדים הרשמית
1 2  ביקורת על האלבום, באתר Allmusic
↑  נתוני מכירות האלבום, באתר הרשמי של איגוד תעשיית ההקלטות האמריקאי
↑  ביקורת על האלבום, באתר רולינג סטון
1 2  ‏100 Greatest British Rock Album Ever, באתר "Rock List Music"
↑  רשימתו של אוסבורן, באתר "Rock List Music"
↑  מייקל קמפבל, Rock and Roll: An Introduction
| דיפ פרפל |
| --- | --- | --- |
| איאן גילן • סטיב מורס • רוג'ר גלובר • דון איירי • איאן פייס חברי עבר: ריצ'י בלקמור • רוד אוונס • טומי בולין • ג'ון לורד • ג'ו סטריאני • ניק סימפר • דייוויד קוברדייל • גלן יוז | איאן גילן • סטיב מורס • רוג'ר גלובר • דון איירי • איאן פייס חברי עבר: ריצ'י בלקמור • רוד אוונס • טומי בולין • ג'ון לורד • ג'ו סטריאני • ניק סימפר • דייוויד קוברדייל • גלן יוז |  |
| אלבומי אולפן | Shades of Deep Purple (1968) • The Book of Taliesyn (1968) • Deep Purple (1969) • Deep Purple in Rock (1970) • Fireball (1971) • Machine Head (1972) • Who Do We Think We Are (1973) • Burn (1974) • Stormbringer (1974) • Come Taste the Band (1975) • Perfect Strangers (1984) • The House of Blue Light (1987) • Slaves and Masters (1990) • The Battle Rages On... (1993) • Purpendicular (1996) • Abandon (1998) • Bananas (2003) • Rapture of the Deep (2005) • Now What?!‎ (2013) • Infinite (2017) • Whoosh! (2020)  • Turning to Crime (2021) • =1 (2024) |  |
| --- | --- |
בקרת זהויות :  MusicBrainz release group: d00243c5-adcf-3018-9aa7-1957d7a5a774
Machika

Machika (בעברית: לרסק) הוא סינגל שהוקלט על ידי הזמר הקולומביאני ג'יי באלווין, הזמרת הברזילאית אניטה וג'ון. השיר יצא לאור ב-19 בינואר 2018, כסינגל השלישי מתוך האלבום Vibras, של באלוויין. בסמוך ליציאתו עלה השיר גם לרשתות הסטרימינג השונות.
עם יציאתו נכנס השיר אל המקום ה-1 במצעד שבקולומביה, ה-15 במצעד שבבוליביה, וה-17 במצעד שבארגנטינה.
רקע וכתיבה

השיר נכתב על ידי ג'יי באלווין, אניטה, אלחנדרו רמירז, קלייד סרג'יו נאריין וג'ונתן בריאן תיאל, והופק על ידי סקיי רומפינדו. עם שיר הופיעו באלוויין וג'ון בפסטיבל מיוחד שהתקיים בלוס אנג'לס, כמה שבועות אחרי שפורסם, ללא אניטה.
מאוחר יותר, הופיעה אניטה עם השיר לבדה, בפסטיבל שהתקיים בברזיל.
וידאו קליפ

הווידאו קליפ הנלווה שיצא לשיר צולם על ידי הבמאי 36 גראדוס, ופורסם באותו יום שבו יצא כסינגל. בקליפ ניתן לראות את השלושה, כשהם נמצאים בשדה קרב עתיק, נלחמים אחד בשני, צבא נגד צבא.
ביומו הראשון של הקליפ ביוטיוב, מונה הצפיות שלו עמד על כ-18 מיליון צפיות, דבר אשר הופך אותו לסרטון ה-17 בהיסטוריה שעשה זאת. נכון ליולי 2018, מונה הצפיות של הקליפ עומד על כ-141 מיליון צפיות.
רשימת השמעה

Digital download
Machika" – 3:02"
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  איטליה | מצעד הסינגלים האיטלקי | 76 |  |
|  אל סלוודור | מוניטור לטינו | 10 |  |
|  אקוודור | מוניטור לטינו | 1 |  |
|  ארגנטינה | ארגנטינה הוט 100 | 17 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 16 |  |
|  ארצות הברית | מצעד השירים הלטיניים | 10 |  |
|  בוליביה | מוניטור לטינו | 15 |  |
|  גואטמלה | מוניטור לטינו | 4 |  |
|  הונדורס | Honduras Top 50 | 3 |  |
|  הרפובליקה הדומיניקנית | מוניטור לטינו | 8 |  |
|  ונצואלה | רקורד ריפורט | 19 |  |
|  מקסיקו | טופ 100 – מקסיקו | 16 |  |
|  ספרד | PROMUSICAE | 14 |  |
|  פורטוגל | מצעד הסינגלים הפורטוגזי | 32 |  |
|  פנמה | מוניטור לטינו | 6 |  |
|  פרגוואי | מוניטור לטינו | 14 |  |
|  פרו | מוניטור לטינו | 1 |  |
|  צרפת | SNEP | 185 |  |
|  קולומביה | נשיונל-רפורט | 1 |  |
|  קוסטה ריקה | מוניטור לטינו | 5 |  |
|  שווייץ | המצעד השווייצרי | 94 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | פלטינה | 50,000 |
| ארצות הברית (RIAA) | פלטינה (לטיני) | 60,000 |
| ברזיל (Pro-Música Brasil) | פלטינה 3× | 120,000 |
| מקסיקו (AMPROFON) | פלטינה | 60,000 |
| ספרד (PROMUSICAE) | זהב | 20,000 |
 מכירות + הזרמת מדיה בלבד
הערות שוליים

↑  Machika (באנגלית), 2018-01-19, נבדק ב-2018-03-17
↑  Machika by J Balvin on Apple Music (באנגלית אמריקאית), נבדק ב-2018-03-17
↑  monitorLATINO. "Title". charts monitorLATINO (בספרדית). נבדק ב-2018-03-17.
↑  monitorLATINO. "Title". charts monitorLATINO (בספרדית). נבדק ב-2018-03-17.
↑  monitorLATINO. "Title". charts monitorLATINO (בספרדית). נבדק ב-2018-03-17.
↑  Machika - J Balvin | Songs, Reviews, Credits | AllMusic, AllMusic
↑  "J Balvin, Anitta & Jeon Are War-Ready in 'Machika' Premiere: Watch". Billboard. נבדק ב-2018-03-17.
↑  Anitta faz primeira performance de "Machika", portalpopline.com.br (בפורטוגזית)
↑  jbalvinVEVO (2018-01-18), J. Balvin, Jeon, Anitta - Machika, נבדק ב-2018-03-17
↑  YouTube Stats of J. Balvin, Jeon, Anitta - Machika, kworb.net
↑  YouTube - Most Views In One Day, kworb.net (ארכיון)
↑  jbalvinVEVO (2018-01-18), J. Balvin, Jeon, Anitta - Machika, נבדק ב-2018-06-30
↑  Machika - Single de J Balvin, Jeon & Anitta no Apple Music (בBrazilian Portuguese), 2018-01-19, נבדק ב-2018-03-17
↑  FIMI - Certificazioni - FIMI, www.fimi.it (באיטלקית)
↑  "Gold & Platinum - RIAA". RIAA (באנגלית אמריקאית). נבדק ב-2018-06-30.
↑  "CERTIFICADOS - Pro-Música Brasil". Pro-Música Brasil (בBrazilian Portuguese). נבדק ב-2018-06-30.
↑  Certificados Musicales Amprofon, www.facebook.com
↑  El portal de la música, www.elportaldemusica.es (בספרדית)
| אניטה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Anitta • Ritmo Perfeito • Bang • Kisses • Versions of Me • Funk Generation |  |
| אלבומי הופעה | Meu Lugar |  |
| מיני-אלבומים | Solo • À Procura da Anitta Perfeita |  |
| סיבובי הופעות | Show das Poderosas Tour • Meu Lugar Tour • Bang Tour |  |
| אניטה – סינגלים |
| --- | --- | --- |
| Anitta | "Meiga e Abusada" • "Show das Poderosas" • "Não Para" • "Zen" |  |
| Ritmo Perfeito | "Cobertor" • "Na Batida" • "Ritmo Perfeito" • "No Meu Talento" |  |
| Bang | "Deixa Ele Sofrer" • "Bang" • "Essa Mina é Louca" • "Cravo e Canela" |  |
| Solo | "Veneno" • "Não Perco Meu Tempo" • "Goals" |  |
| Kisses | "Poquito" • "Onda Diferente" • "Banana" • "Get to Know Me" • "Rosa" |  |
| סינגלים אחרים | "Menina Má" • "Blá Blá Blá" • "Sim ou Não" • "Paradinha" • "Is That for Me" • "Downtown" • "Vai Malandra" • "Machika" • "Indecente" • "Romance com Safadeza" • "Medicina" • "Perdendo a Mão" • "Terremoto" • "Bola Rebola" • "Fuego" • "Some Que Ele Vem Atrás" • "Tócame" • "Me Gusta" |  |
| השתתפות בסינגלים | "Blecaute" • "Ginza" • "Loka" • "Você Partiu Meu Coração" • "Switch" • "Sua Cara" • "Will I See You" • "Jacuzzi" • "Eu Não Vou Embora" • "Zé do Caroço" • "Favela Chegou" • "Te Lo Dije" • "R.I.P." • "Faz Gostoso" |  |
| --- | --- |
בקרת זהויות :  MusicBrainz release group: a6f2fca8-9df2-42c3-9e5b-8a345b6cbe11
Cluster 5

Cluster 5, מקבץ 5 או קלסטר 5 (כונה גם קורונת החורפנים) היא זן של הנגיף SARS-CoV-2. המוטציה (או התשנית) התפתחה אצל חורפנים בצפון יוטלנד, והועברה אל בני אדם באמצעות תעשיית הפרוות. אותרו שינויים בחומצות האמינו H69del/V70del, ‏Y453F, ‏I692V ו-M1229I, ושבע מוטציות בסך הכל לחלבון ספייק (אנ'). הגוף פחות מפתח נוגדנים למוטציה זו, ופיתוח החיסון לנגיף הקורונה עלול לא להיות יעיל בעבורה. התגלה במהלך מגפת הקורונה בדנמרק.
עד ל-4 בנובמבר 2020, אובחנו 12 הידבקויות ברחבי דנמרק. על מנת למנוע את המשך ההתפשטות, הוכרז במחוזות בצפון המדינה הסגר כללי.
ב-19 בנובמבר, דווח שמשרד הבריאות (אנ') של דנמרק הודיע כי מקבץ 5 ככל הנראה נכחד. על פי מחקר שערך המרכז למחלות מידבקות (אנ') (SSI) בדנמרק, לא נרשמה הדבקה מחורפנים מאז ה-15 בספטמבר.
רקע

דנמרק היא היצרנית הגדולה ביותר בעולם של תעשיית פרוות החורפנים, והתוצר של תעשייה זו מוערך בכמיליארד דולרים. ברחבי המדינה פזורות כ-1,100 חוות גידול, ובהן בין 15 ל-17 מיליון פרטים.
חורפנים הם חלק מבעלי החיים החשופים להידבקות בנגיפי הקורונה, ובהם הנגיף SARS-CoV-2 אשר אחראי למחלת COVID-19. החורפנים מגלים תסמינים למחלה, ורבים מהם גם מתים ממנה. עם התפרצות מגפת הקורונה בדנמרק, תועדו במעקב גנטי העברות של הנגיף מבני אדם אל חורפנים והתפשטות בקרבם. לכן, הממשלה הדנית החליטה להקדים את איסור גידול החורפנים, שכבר נקבע בחוק, מ-2024 לסוף 2020. ספרד והולנד נקטו בצעד דומה, והשמידו בין מאי לאוקטובר יותר ממיליון חורפנים בסך הכל, מחשש להעברה חוזרת אל הנגיף אל בני אדם. גם בארצות הברית תועדה הדבקה כזו, ומחלקת החקלאות אישרה את קיומה של התפשטות בקרב חורפנים במדינת יוטה באוגוסט.
התפרצות

ב-4 בנובמבר 2020, ראש ממשלת דנמרק מדה פרדריקסן הכריזה במסיבת עיתונאים על גילוי מוטציה של הנגיף SARS-CoV-2. הדו"ח האפידמיולוגי קבע כי לאחר שבני אדם הדביקו חורפן בנגיף, בצפון יוטלנד, הוא פיתח לו את המוטציה והדביק פרטים רבים נוספים - שהעבירו את הנגיף בחזרה אל בני אדם, יחד עם המוטציה. 12 הידבקויות אובחנו עם מוטציה זו, שקיבלה את השם "Cluster 5". מוטציה זו נחשבה בעייתית משום הסיכון שהחיסונים שיפותחו נגד נגיף הקורונה עלולים להיות לא יעילים כנגדה.
המוטציה התרחשה בחלק מהנגיף הקשור לחלבון ספייק (spike protein), שמהווה מטרה לרוב החיסונים הפוטנציאליים. מחקרי מעבדה הראו כי תאים המכילים גרסה זו של הנגיף ואשר נחשפו לנוגדנים, לא פעלו בעוצמה דומה לאלו שבהם היו גרסאות אחרות.
כצעד מניעתי, ראש הממשלה הודיעה על חיסול מוחלט של כל החורפנים במדינה - בין 15 ל-17 מיליון, בכ-1,100 חוות. בהמשך חזרה בה הממשלה בשל חוסר סמכות חוקית. חורפנים שנדבקו יומתו, כמו גם כאלה שנמצאים ברדיוס של 7.8 קילומטרים מחוות שבהן נמצא הנגיף. ממשלת המיעוט הדנית פעלה לשנות את החוק.
על מנת למנוע את המשך ההתפשטות האנושית, הוכרז בצפון יוטלנד הסגר כללי. כל מוסדות התרבות, בתי הקולנוע, התיאטראות, אירועי הספורט והפנאי והמסעדות נסגרו לחלוטין, והוטלו הגבלות תנועה שאסרו יציאה מתחום ערי המגורים. כמו כן, גם התחבורה הציבורית הושהתה לגמרי. הגבלות אלו נקבעו לחודש, בין ה-6 בנובמבר ל-3 בדצמבר.
תגובה בינלאומית

ב-6 בנובמבר, הממלכה המאוחדת הודיעה כי דנמרק תוסר מרשימת המדינות הירוקות שההגעה מהן פטורה מבידוד של 14 יום באופן מיידי. בציון סכנת התפשטות ה-"Cluster 5", פורסמה אזהרת מסע והוכרז כי כל השבים והמגיעים ממדינה זו יחויבו בבידוד מלא. למחרת, ב-7 בנובמבר, הממלכה המאוחדת הודיעה על החמרת משמעותית במדיניותה – תיאסר באופן מוחלט כניסתם של דנים לתחומיה, ולא תותר כניסתם של זרים אשר שהו בדנמרק בפרק זמן קודם של 14 יום.
ב-10 בנובמבר, ישראל הוציאה את דנמרק מרשימת המדינות הירוקות בעקבות התפשטות ה-"Cluster 5". משרד הבריאות העריך כי הסבירות להגעת המוטציה לארץ היא נמוכה, אך ניטר בכל זאת את כל השבים מדנמרק באמצעות פיקוד העורף על מנת לדגום אותם בבדיקה. יום קודם לכן, ב-9 בנובמבר, פורסם באתר "N12" כי ישנו חשש לשלושה אזרחים ששבו מנדמרק ונדבקו במוטציה. עם זאת, רק 40 מתוך 180 אזרחים ישראלים שהגיעו מדנמרק הסכימו לבדיקת קורונה.